CELEX: 62011TN0326
Language: fi
Date: 2011-06-20 00:00:00
Title: Asia T-326/11: Kanne 20.6.2011 — Brainlab v. SMHV (BrainLAB)

10.9.2011   
            
            
               FI
            
            
               Euroopan unionin virallinen lehti
            
            
               C 269/50
            
         Kanne 20.6.2011 — Brainlab v. SMHV (BrainLAB)
   (Asia T-326/11)
   2011/C 269/111
   Oikeudenkäyntikieli: saksa
   
      Asianosaiset
   
   
      Kantaja: Brainlab AG (Feldkirchen, Saksa) (edustaja: Rechtsanwalt J. Bauer)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) asiassa R 1596/2010-4 15.4.2011 tekemän päätöksen;
            
         
               —
            
            
               palauttamaan asian sisämarkkinoiden harmonisointiviraston (tavaramerkit ja mallit) valituslautakunnan käsiteltäväksi sen kysymyksen ratkaisemiseksi, onko yhteisön tavaramerkin ”BrainLAB” (nro 1 290 113) rekisteröinnissä noudatettu huolellisuutta;
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Haettu yhteisön tavaramerkki: sanamerkki ”BrainLAB” luokkiin 9, 10 ja 42 kuuluvia tavaroita ja palveluja varten
   
      Rekisteri ja siihen liittyvät tietokannat -yksikön päätös: Sen hakemuksen hylkääminen, jolla vaadittiin rekisteröinnin voimassaolon jatkamista koskevan hakemuksen tekemistä ja voimassaolon jatkamista koskevan maksun suorittamista koskevan menetetyn määräajan palauttamista.
   
      Valituslautakunnan ratkaisu: Menetetyn määräajan palauttamista koskevan vaatimuksen hylkääminen ja yhteisön tavaramerkin nro 1 290 113 voimassaolon toteaminen päättyneeksi.
   
      Kanneperusteet: Asetuksen N:o 207/2009 81 artiklan rikkominen, koska olosuhteiden edellyttämästä huolellisuudesta huolimatta kaikkien asiaan osallisten tahojen ei ollut mahdollista noudattaa vastaajaan nähden määräaikaa, mistä seurasi oikeudenmenetys ja se, että menetetyn määräajan palauttamista koskevan vaatimuksen esittämiselle asetettua kahden kuukauden määräaikaa noudatettiin.